钦定古今图书集成/明伦汇编/闺媛典/第311卷 > 皇清四十四 > 陈尚俊妻孙氏
## 钦定古今图书集成/明伦汇编/闺媛典/第311卷 > 皇清四十四 > 陈尚俊妻孙氏

按《安庆府志》：“孙氏，灊山诸生陈尚俊妻。俊读书攻苦成疾，氏侍汤药惟谨，毁容吁天，愿以身代。及俊亡，氏年二十三，数欲从死，遗孤一灿在襁褓，父母谕以育孤为重，氏遂闭户缟素，六十馀年如一日。年九十，子灿将会，宗戚为母寿，氏泣曰：‘未亡人虽生犹死，何以寿为’？”